Semir Štilić

Semir Štilić (rođen 8. oktobra 1987) jest bosanskohercegovački bivši nogometaš koji je nastupao na poziciji ofanzivnog veznog igrača.

Klupska karijera
Štilić je svoju profesionalnu nogometnu karijeru počeo 2005. u nogometnom klubu FK Željezničar iz Sarajeva. Nakon tri provedene sezone u ekipi Željezničara, Štilić se odlučuje na prelazak u poljski klub Lech Poznan. Štilić se sjajnim igrama u ovom klubu upisao u klupsku historiju, te je uvršten u idealni tim Lecha sastavljenog od igrača koji su za ovaj klub nastupali od njegovog osnutka.

 Lech Poznan 
U junu 2008. godine, Štilić za oko 600 hiljada eura prelazi u poljski klub Lech Poznań i potpisuje četverogodišnji ugovor. Debi za Lech ostvaruje u utakmici prvog kola kvalifikacija za kup UEFA protiv ekipe Xäzär Länkäran u julu 2008. godine, a meč Lech dobiva rezultatom 1-0. Svoj prvi gol za Lech postiže u uzvratnom meču prvog kola kvalifikacija za kup UEFA protiv ekipe Xäzär Länkäran krajem jula 2008. godine, dok se utakmica završava pobijedom Lecha rezultatom 4-1 i plasmanom Lecha u naredno kolo kvalifikacija. Svoj debi u prvoj ligi Poljske bilježi u meču protiv ekipe GKS Belchatow u augustu 2008. godine, a meč završava porazom Lecha rezultatom 2-3. Svoj prvi gol za Lech u prvoj ligi Poljske bilježi u utakmici protiv Jagiellonia Białystok polovinom augusta 2008. godine, a utakmica se završava pobijedom Lecha rezultatom 3-0. Sezonu završava sa 15 postignutih golova na čak 48 odigranih mečeva.

 Karpaty Lavov 
U junu 2012. godine, Štilić kao slobodan igrač prelazi u ukrajinski klub Karpaty Lavov. Svoj prvi meč za Karpaty upisuje u augustu 2012. godine protiv ekipe Chornomoretsa, a utakmica završava rezultatom 1-1. Prvi pogodak za Karpaty bilježi u utakmici protiv ekipe Kryvbasa u novembru 2012. godine, dok se meč završava rezultatom 6-0 za Karpaty. Sezonu završava sa tri postignuta gola i četiri asistencije na 24 odigrane utakmice.

 Gaziantepspor 
U augustu 2013. godine, Štilić kao slobodan igrač prelazi u tursku ekipu Gaziantepspora. Prvu utakmicu za Gaziantepspor bilježi u utakmici protiv ekipe Rizaspora u septembru 2013. godine, a meč je okončan porazom Gaziantepspora rezultatom 5-2. Nekoliko dana kasnije, Štilić postiže prve golove za novu ekipu i to hat-trick u drugom kolu kupa Turske protiv ekipe Corum Belediye, a meč biva okončan pobijedom Gaziantepspora rezultatom 3-2. Tokom prvog dijela sezone, Štilić je uglavnom bio u drugom planu, te nije dobivao previše prostora i vremena za igru. U konačnici prvi dio sezone završava sa četiri gola na samo 8 odigranih utakmica.

 Wisla Krakow 
Već u januaru 2013. godine, Štilić odlučuje da kao slobodan igrač pređe u poljski klub Wisla Krakow. U februaru 2013. godine, Štilić upisuje svoj prvi nastup za Wislu u utakmici Poljske lige protiv ekipe Piast Gliwice, a Wisla meč pobijeđuje rezultatom 1-0. Već u narednom kolu prve lige Poljske, Štilić u pobijedi Wisle protiv ekipe Cracovia Kraków postiže svoj prvi gol za Wislu. Naredne sezone postiže 9 golova na 36 utakmica za Wislu.

 APOEL FC 
U junu 2015. godine, prelazi u kiparski klub APOEL FC kao slobodan igrač i potpisuje ugovor na tri godine. Prvi nastup za APOEL bilježi u remiju 1-1 protiv ekipe FK Vardar u sklopu drugog kola kvalifikacija UEFA Lige prvaka u julu 2015. godine. Prvi gol za APOEL postiže u augustu 215. godine u pobijedi APOELA 5-1 protiv ekipe Ermis Aradippou u sklopu prve lige Kipra. Sezonu završava sa četiri postignuta gola na 23 ukupno odigrane utakmice. U ljeto 2016. godine, APOEL objavljuje da Štilić napušta klub.

Reprezentacija
Prije seniorske reprezentacije BIH, Štiliće je nastupao za U-21 reprezentaciju BIH. Za seniorski tim debitovao je 30. januara 2008. godine na utakmici protiv reprezentacije Japana. Štilić iako je pružao dobre partije za svoje klubove nije bio pozvan da nastupi za BIH na Svjetskom prvenstvu BIH u Brazilu 2014. godine. Tokom godina stekao je epitet povremenog reprezentativca Bosne i Hercegovine.

 Statistika 

 Klubovi 
Ažurirano: 21. august 2016.
KlubSezonaLigaKupOstaloUEFAUkupnoDvizijaNastupiGoloviNastupiGoloviNastupiGoloviNastupiGoloviNastupiGoloviFK Željezničar2005.-2008.Premijer Liga491700– - -4917Ukupno491700–004917Lech Poznan2008/09.Ekstraklasa29973–12348152009/10.Ekstraklasa2621010403222010/11.Ekstraklasa28662101414992011/12.Ekstraklasa23141–00272Ukupno106181862030415628Karpaty Lavov2012/13.Premier Liga22122––243Gaziantepspor2013/14.Superlig6123––84Ukupno28245––327Wisla Krakow2013/14.Ekstraklasa16700––1672014/15.Ekstraklasa36900––369Ukupno521600––5216APOEL FC2015/16.First Division16300–71234Karijera ukupno2515622112037531272

 Reprezentacija 
Ažurirano: 21. august 2016.

Nastupi za reprezentaciju
ReprezentacijaGodinaNastupiGoloviBosna i Hercegovina2008.102009.102010.102011.302012.002013.002014.002015.102016.00Ukupno70

 Trofeji i priznanja 
 Klubovi 
 Lech Poznań 
 Poljska prva liga
 Prvaci (1): 2009/10.
 Poljski kup
 Pobjednici (1): 2008/09.
 Poljski superkup
 Pobjednici (1):  2009.

 Reference 

Vanjski linkovi

 Profil na 90minut.pl
 Profil na national-football-teams.com
 Profil na transfermarkt.de

Kategorija:Rođeni 1987.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Lech Poznańa
Kategorija:Nogometaši Wisłe Kraków
Kategorija:Nogometaši APOEL-a
Kategorija:Nogometaši Gaziantepspora
Kategorija:Bosanskohercegovački sportisti 21. vijeka
Kategorija:Sportisti iz Sarajeva